CELEX: 32014R1015
Language: ro
Date: 2014-07-22 00:00:00
Title: Regulamentul delegat (UE) nr. 1015/2014 al Comisiei din 22 iulie 2014 de modificare a anexelor II și III la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare și de abrogare a Regulamentului delegat (UE) nr. 154/2013 al Comisiei

27.9.2014   
            
            
               RO
            
            
               Jurnalul Oficial al Uniunii Europene
            
            
               L 283/20
            
         REGULAMENTUL DELEGAT (UE) NR. 1015/2014 AL COMISIEI
   din 22 iulie 2014
   de modificare a anexelor II și III la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare și de abrogare a Regulamentului delegat (UE) nr. 154/2013 al Comisiei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (1), în special articolul 5 alineatul (3) și articolul 10 alineatul (5),
   întrucât:
   
               (1)
            
            
               Articolul 4 din Regulamentul (UE) nr. 978/2012 („Regulamentul SGP”) stabilește criteriile de acordare a preferințelor tarifare în temeiul regimului general al sistemului generalizat de preferințe (SGP).
            
         
               (2)
            
            
               Articolul 4 alineatul (1) litera (a) din Regulamentul SGP prevede că o țară care a fost clasificată de Banca Mondială ca având venituri mari sau venituri medii-superioare timp de trei ani consecutivi nu beneficiază de preferințele SGP.
            
         
               (3)
            
            
               Articolul 4 alineatul (1) litera (b) din Regulamentul SGP prevede că o țară care beneficiază de un regim de acces preferențial pe piață, care oferă preferințe tarifare identice sau mai favorabile decât SGP, pentru cvasitotalitatea schimburilor comerciale, nu beneficiază de preferințele SGP.
            
         
               (4)
            
            
               Lista țărilor care beneficiază de regimul general al SGP este stabilită în anexa II la Regulamentul SGP. Articolul 5 din Regulamentul SGP prevede că anexa II trebuie să fie revizuită până la data de 1 ianuarie a fiecărui an, pentru a reflecta modificările în raport cu criteriile stabilite la articolul 4. În plus, acesta prevede că țările care beneficiază de SGP și operatorii economici trebuie să aibă suficient timp pentru o bună adaptare în urma modificării statutului țării în cadrul SGP. În consecință, regimul SGP este menținut timp de un an de la data intrării în vigoare a unei modificări a statutului unei țări pe baza articolului 4 alineatul (1) litera (a) și timp de doi ani de la data punerii în aplicare a unui regim de acces preferențial pe piață, astfel cum se prevede la articolul 4 alineatul (1) litera (b).
            
         
               (5)
            
            
               Turkmenistan a fost clasificată de Banca Mondială ca țară cu venituri medii-superioare în 2012, 2013 și 2014. În consecință, Turkmenistan nu mai îndeplinește condițiile pentru acordarea statutului de țară beneficiară a SGP în temeiul articolului 4 alineatul (1) litera (a) și trebuie eliminată din anexa II la Regulamentul SGP. Decizia de a elimina o țară din lista țărilor beneficiare ale SGP ar trebui să se aplice după un an de la data intrării în vigoare a deciziei respective. În interesul unei aplicări uniforme, Turkmenistan ar trebui eliminată din anexa II începând cu 1 ianuarie 2016.
            
         
               (6)
            
            
               Anumite regimuri de acces preferențial pe piață au început să se aplice pentru următoarele țări în 2013, la date diferite, după cum urmează: la 1 martie 2013 pentru Peru, la 1 august 2013 pentru Columbia, Honduras, Nicaragua și Panama, la 1 octombrie 2013 pentru Costa Rica și El Salvador și la 1 decembrie 2013 pentru Guatemala. Pentru a asigura o aplicare uniformă a modificării statutului lor în cadrul SGP și în conformitate cu Regulamentul SGP, Peru, Columbia, Honduras, Nicaragua, Panama, Costa Rica, El Salvador și Guatemala ar trebui eliminate din anexa II începând cu 1 ianuarie 2016.
            
         
               (7)
            
            
               Articolul 9 alineatul (1) din Regulamentul SGP stabilește criteriile specifice de eligibilitate pentru acordarea de preferințe tarifare în cadrul regimului special de încurajare a dezvoltării durabile și a bunei guvernanțe („SGP+”). O condiție esențială este ca țara să fie beneficiară a SGP. Lista țărilor care beneficiază de SGP+ este stabilită în anexa III la Regulamentul SGP.
            
         
               (8)
            
            
               În conformitate cu articolul 9 alineatul (1) din Regulamentul SGP, ca urmare a faptului că încetează să mai fie beneficiare ale SGP, Costa Rica, Guatemala, El Salvador, Panama și Peru încetează, de asemenea, să mai fie beneficiare ale SGP+. Prin urmare, aceste țări ar trebui eliminate din anexa III la Regulamentul SGP începând de la 1 ianuarie 2016.
            
         
               (9)
            
            
               În conformitate cu Regulamentul delegat (UE) nr. 1421/2013 al Comisiei (2), Ecuador încetează să mai fie beneficiară a SGP începând cu 1 ianuarie 2015. Prin urmare, în conformitate cu articolul 9 din Regulamentul SGP, Ecuador nu va mai fi beneficiară a SGP+ și ar trebui să fie eliminată din anexa III la Regulamentul SGP începând de la aceeași dată.
            
         
               (10)
            
            
               După intrarea în vigoare, la 1 ianuarie 2014, a Regulamentului delegat (UE) nr. 1421/2013, Regulamentul delegat (UE) nr. 154/2013 al Comisiei (3), care a prevăzut o versiune consolidată a anexei II, precum și eliminarea Iranului și a Azerbaidjanului din lista țărilor care beneficiază de SGP, nu se mai aplică. Prin urmare, din motive de claritate juridică, Regulamentul delegat (UE) nr. 154/2013 ar trebui abrogat. Cu toate acestea, prin derogare de la Regulamentul delegat (UE) nr. 1421/2013, Regulamentul delegat (UE) nr. 154/2013 ar trebui să se aplice în continuare până la 22 februarie 2014 în ceea ce privește Azerbaidjanul și Iranul. Prin urmare, trebuie clarificat faptul că Iranul și Azerbaidjanul și-au păstrat statutul de beneficiare ale SGP de la 1 ianuarie 2014 până la 22 februarie 2014,
            
         ADOPTĂ PREZENTUL REGULAMENT:
   Articolul 1
   Modificări ale Regulamentului (UE) nr. 978/2012
   Regulamentul (UE) nr. 978/2012 se modifică după cum urmează:
   
               1.
            
            
               În anexa II, următoarele țări și codurile alfabetice corespunzătoare se elimină din coloanele A și, respectiv, B:
               
                           CO
                        
                        
                           Columbia
                        
                     
                           CR
                        
                        
                           Costa Rica
                        
                     
                           GT
                        
                        
                           Guatemala
                        
                     
                           SV
                        
                        
                           El Salvador
                        
                     
                           HN
                        
                        
                           Honduras
                        
                     
                           NI
                        
                        
                           Nicaragua
                        
                     
                           PA
                        
                        
                           Panama
                        
                     
                           PE
                        
                        
                           Peru
                        
                     
                           TM
                        
                        
                           Turkmenistan
                        
                     
         
               2.
            
            
               Anexa III se modifică după cum urmează:
               
                           (a)
                        
                        
                           următoarea țară și codul alfabetic corespunzător se elimină din coloanele A și, respectiv, B:
                           
                                       EC
                                    
                                    
                                       Ecuador
                                    
                                 
                     
                           (b)
                        
                        
                           următoarele țări și codurile alfabetice corespunzătoare se elimină din coloanele A și, respectiv, B:
                           
                                       CR
                                    
                                    
                                       Costa Rica
                                    
                                 
                                       GT
                                    
                                    
                                       Guatemala
                                    
                                 
                                       SV
                                    
                                    
                                       El Salvador
                                    
                                 
                                       PA
                                    
                                    
                                       Panama
                                    
                                 
                                       PE
                                    
                                    
                                       Peru
                                    
                                 
                     
         Articolul 2
   Abrogare
   Regulamentul delegat (UE) nr. 154/2013 se abrogă de la 1 ianuarie 2014.
   Prin derogare de la Regulamentul delegat (UE) nr. 1421/2013, abrogarea intră în vigoare la 23 februarie 2014 în ceea ce privește Azerbaidjanul și Iranul.
   Articolul 3
   Intrare în vigoare și aplicare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Articolul 1 alineatul (1) se aplică de la 1 ianuarie 2016.
   Articolul 1 alineatul (2) litera (a) se aplică de la 1 ianuarie 2015.
   Articolul 1 alineatul (2) litera (b) se aplică de la 1 ianuarie 2016.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iulie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 303, 31.10.2012, p. 1.
   
      (2)  Regulamentul delegat (UE) nr. 1421/2013 al Comisiei din 30 octombrie 2013 de modificare a anexelor I, II și IV la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare (JO L 355, 31.12.2013, p. 1).
   
      (3)  Regulamentul delegat (UE) nr. 154/2013 al Comisiei din 18 decembrie 2012 de modificare a anexei II la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare (JO L 48, 21.2.2013, p. 1).